ai4bharat/Pralekha huggingface dataset:
शिक्षण मंत्रालय
राष्ट्रीय अभ्यासक्रम आराखड्या अंतर्गत शैक्षणिक ढाचा तसेच अभ्यासक्रमविषयक पुनर्रचना करण्याच्या संदर्भात उपयुक्त सूचना मिळविण्यासाठी केंद्रीय शिक्षण मंत्रालयाने आंतर-मंत्रालयीन बैठकीचे केले आयोजन
नवी दिल्ली, 9 ऑगस्ट 2022
राष्ट्रीय शैक्षणिक धोरण 2020 वर आधारलेला नवा एनसीएफ अर्थात राष्ट्रीय अभ्यासक्रम आराखडा विकसित करण्यासाठी विस्तृत प्रमाणात सुरु असलेली सल्ला सूचना प्रक्रिया पुढच्या टप्प्यावर नेण्यासाठी केंद्रीय शिक्षण मंत्रालयाने भारत सरकारच्या सर्व मंत्रालयांतील तसेच विभागांतील आणि एनसीईआरटी, भारतीय निवडणूक आयोग, आयसीएआर, डीआरडीओ इत्यादी महत्त्वाच्या संस्थांमधील वरिष्ठ अधिकारी/ प्रतिनिधींची बैठक घेतली. केंद्रीय शिक्षण मंडळाच्या शालेय शिक्षण आणि साक्षरता विभाग सचिव अनिता करवाल यांच्या अध्यक्षतेखाली झालेल्या या बैठकीत विकासाच्या विविध टप्प्यांवर असलेल्या शिक्षणार्थींच्या विकासात्मक गरजा आणि रुची यांच्याशी संबंधित असलेला आणि प्रतिसादात्मक अभ्यासक्रम आराखडा विकसित करण्यासाठी मंत्रालये आणि इतर संस्था कशा प्रकारे योगदान देऊ शकतील यावर लक्ष केंद्रित करण्यात आले.
या बैठकीत उपस्थित अधिकाऱ्यांसाठी, अभ्यासक्रम आराखडा कसा तयार केला, त्यातून काय साध्य होणार आहे तसेच या कामी अधिकाऱ्यांकडून काय कार्य होणे अपेक्षित आहे याबाबत शालेय शिक्षण आणि साक्षरता विभागाच्या अतिरिक्त सचिव एलएस चांगसन यांनी सादरीकरण केले. तसेच उपस्थितांना योगदान देता येऊ शकेल अशा विविध क्षेत्रांबाबत बैठकीत चर्चा झाली.
बालपण देखभाल आणि शिक्षण, मुलभूत साक्षरता आणि संख्याशास्त्र, योग्यतेवर आधारित शिक्षण, बहुभाषिकता यांच्यासह, भारताचे नागरिकत्व, राष्ट्रीय वारशाची प्रशंसा, सार्वजनिक मालमत्तेचा सन्मान, वृद्धांची काळजी घेणे, सेवाभावी वृत्ती, विशिष्ट प्रकारच्या मुलांच्या वेगळ्या गरजा, प्रयोगात्मक शिक्षण इत्यादी मूल्यांचा समावेश यांसारख्या एनसीएफच्या महत्त्वाच्या उद्दिष्टांबाबत बैठकीत तपशीलवार चर्चा करण्यात आली.
नवा एनसीएफ तयार करण्यासाठी केंद्रीय शिक्षण विभागाने हाती घेतलेल्या कार्याचे निर्णायक स्वरूप लक्षात घेऊन सहभागींनी या प्रक्रियेत योगदान देण्याबाबतच्या त्यांच्या कल्पना सामायिक केल्या.
सर्व मंत्रालयांनी त्यांच्या सूचनांची दखल घेतली जावी यासाठी त्या लिखित स्वरुपात राष्ट्रीय सुकाणू समिती आणि एनसीईआरटीकडे पाठवाव्यात असा निर्णय या बैठकीत घेण्यात आला. एनसीईआरटीतर्फे सुरु करण्यात आलेल्या https://survey-ncf.inroad.in/#/ या वेब- ॲप आधारित नागरिक सर्वेक्षणात सर्व मंत्रालयांनी मनःपूर्वक सहभाग नोंदवावा अशी विनंती देखील बैठकीच्या अंतिम टप्प्यात मंत्रालयांच्या अधिकाऱ्यांकडे करण्यात आली. या ॲप वरील प्रश्नावली विविध 22 भारतीय भाषांमध्ये तसेच इंग्रजीमध्ये उपलब्ध आहे.
एनसीएफ प्रक्रियेचे अवलोकन करण्यासाठी कृपया https://ncf.ncert.gov.in/#/web/home येथे क्लिक करा.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 159
पंतप्रधान कार्यालय
रवांडा दौऱ्यादरम्यान पंतप्रधानांचे प्रसिद्धी वक्तव्य
नवी दिल्ली, 23 जुलै 2018
महामहिम राष्ट्रपती,
पॉल कगामे,
आदरणीय प्रतिनिधी,
प्रसारमाध्यम सदस्य,
भारताचे पंतप्रधान रवांडाला येण्याची ही पहिलीच वेळ आहे. माझे मित्र, राष्ट्रपती कगामे यांच्या निमंत्रणानुसार मला या देशात येता आले, हे माझे सौभाग्य आहे.
राष्ट्रपतींच्या मैत्रीपूर्ण शब्दांबद्दल तसेच माझे आणि माझ्या शिष्टमंडळाचे उत्साहाने स्वागत आणि सन्मान केल्याबद्दल मी मनापासून आभारी आहे. विमानतळावर माझे स्वागत करण्यासाठी राष्ट्रपती स्वत: आले. त्यांची ही कृती म्हणजे संपूर्ण भारताचा सन्मान आहे. उद्या सकाळी किगारी जेनोसाईड स्मृती स्थळावर मी आदरांजली अर्पण करणार आहे. 1994 सालच्या जेनोसाईडनंतर रवांडाने जी शांतता प्रक्रिया स्वीकारली आहे ती खरोखरच कौतुकास्पद आणि अद्वितीय अशी आहे. राष्ट्रपती कगामे यांच्या कुशल नेतृत्वाखाली तसेच प्रभावी आणि सक्षम शासनामुळे रवांडा देश आज वेगाने आर्थिक प्रगती करत आहे.
मित्रहो,
भारत आणि रवांडामधिल संबंध काळाच्या कसोटीवर चोख ठरले आहेत. रवांडाच्या आर्थिक विकासात आणि राष्ट्रीय विकासाच्या यात्रेमध्ये भारत हा आपला विश्वासू साथीदार ठरला ही आमच्यासाठी अभिमानाची बाब आहे. रवांडाच्या विकास यात्रेतील आमचे योगदान यापुढेही कायम राहील. आम्ही प्रशिक्षण, तंत्रज्ञान, पायाभूत सुविधांचा विकास आणि प्रकल्प सहाय्य अशा क्षेत्रांमध्ये सहकार्य करत आहोत. वित्त, व्यवस्थापन, ग्राम विकास आणि आयसीटीसारख्या क्षेत्रांमध्ये आम्ही रवांडासाठी अग्रगण्य भारतीय संस्थांमध्ये प्रशिक्षण प्रदान करतो. क्षमता वृद्धीसाठीचे हे योगदान आम्ही आणखी वाढवू इच्छितो. आजच आम्ही लाईन्स ऑफ क्रेडिट आणि प्रशिक्षण या विषयी 200 दशलक्ष डॉलर्सचे करार केले आहेत. आज आम्ही चर्मोद्योग तसेच दुग्ध व्यवसाय विषयक संशोधनासह विविध क्षेत्रात दोन्ही देशांमधिल सहकार्य वाढविण्यासाठी चर्चा केली. या संदर्भात राष्ट्रपतींसोबत रवेरु या आदर्श गावाला मी उद्या भेट देणार आहे, या भेटीबाबत मी फारच उत्सुक आहे. भारत हा एक कृषीप्रधान देश आहे आणि आमची बहुसंख्य जनता या गावांमध्येच वसली आहे आणि म्हणूनच ग्रामीण जीवन अधिक सुधारण्यासाठी मी रवांडामधील अनुभव आणि राष्ट्रपतींनी सुरु केलेले उपक्रम यांच्या माध्यमातून माहिती मिळवू इच्छितो. भारत आणि रवांडामधील व्यापक विकासात्मक भागीदारी अधिक दृढ करण्यासाठी उत्पादन क्षेत्र, आतिथ्यशीलता आणि पर्यटनासह अनेक क्षेत्रे आम्ही प्रस्तावित केली आहेत. आम्ही आमच्या व्यापार तसेच गुंतवणुक संबंधांना अधिक दृढ करु इच्छितो आणि म्हणूनच राष्ट्रपती कगामे आणि मी उद्या दोन्ही देशांमधील उद्योग क्षेत्रातील आघाडीच्या मान्यवरांची भेट घेणार आहोत आणि त्यांच्या सूचना विचारात घेणार आहोत.
मित्रहो,
आम्ही लवकरच रवांडामध्ये उच्चायोग सुरु करत आहोत, हे सांगताना मला अतिशय आनंद होत आहे. यामुळे दोन्ही देशांच्या सरकारांमध्ये अधिक घनिष्ठ संवाद शक्य होईल तसेच उच्चायोग, पारपत्र तसेच व्हिसासह इतर अनेक सुविधा उपलब्ध होतील. येणाऱ्या काळात दोन्ही देशांमधील परस्पर संबंध नव्या उंचीवर पोहोचतील अशी आम्हाला आशा वाटते.
मी पुन्हा एकदा राष्ट्रपतींचे आभार मानतो आणि सव्वाशे कोटी भारतीयांतर्फे रवांडाच्या नागरिकांना शुभेच्छा देतो.
धन्यवाद !
B.Gokhale/M.Pange/P.Malandkar
(Visitor Counter : 63
पंतप्रधान कार्यालय
एनएचआरसीच्या रौप्य महोत्सवी वर्धापन दिन समारंभाला पंतप्रधानांचे संबोधन
(नवी दिल्ली, 12 ऑक्टोबर 2018
पंतप्रधान नरेंद्र मोदी यांनी आज राष्ट्रीय मानवी हक्क आयोगाच्या रौप्य महोत्सवी वर्धापन दिन समारंभाला संबोधित केले. गेल्या अडीच दशकांमध्ये राष्ट्रीय मानवी हक्क आयोगाने समाजातील वंचित आणि शोषितांचा आवाज बनून राष्ट्र उभारणीच्या कार्यात योगदान दिले असे पंतप्रधान म्हणाले. मानवी हक्कांचे संरक्षण हा आपल्या संस्कृतीचा महत्त्वपूर्ण भाग असल्याचे त्यांनी सांगितले. स्वातंत्र्यानंतर स्वतंत्र आणि निष्पक्ष न्यायव्यवस्था, सक्रीय माध्यमे, सक्रीय नागरी समाज आणि एनएचआरसीसारख्या संघटनांमुळे मानवी हक्कांचे रक्षण झाल्याचे ते म्हणाले.
मानवी हक्क हे केवळ घोषवाक्य न राहता आपल्या रुढींचा एक भाग बनायला हवा, असे ते म्हणाले. गेल्या चार वर्षात गरीबांचे जीवनमान सुधारण्यासाठी गांभीर्याने प्रयत्न केले गेल्याचे त्यांनी सांगितले. मानवाच्या मूलभूत गरजा पूर्ण करण्यावर सरकारचा भर राहिल्याचे त्यांनी सांगितले. यासंदर्भात, त्यांनी बेटी बचाओ, बेटी पढाओ, सुगम्य भारत अभियान, प्रधानमंत्री आवास योजना, उज्वला योजना आणि सौभाग्य योजनांच्या यशाचा तसेच त्यामुळे लोकांच्या जीवनात आलेल्या परिवर्तनाचा उल्लेख केला. 9 कोटींहून अधिक शौचालये बांधण्यात आल्यामुळे कोट्यवधी गरीब लोकांची प्रतिष्ठा आणि स्वच्छता सुनिश्चित झाल्याचे ते म्हणाले. आयुष्यमान भारत अंतर्गत अलिकडेच सुरू करण्यात आलेल्या आरोग्य विमा योजनेचा त्यांनी उल्लेख केला. केंद्र सरकारच्या आर्थिक समावेशकता उपक्रमाची त्यांनी माहिती दिली. मुस्लीम महिलांना तिहेरी तलाकापासून दिलासा देणारा कायदा हा देखील लोकांच्या मूलभूत हक्क जपण्याच्या उपाययोजनांचा एक भाग असल्याचे ते म्हणाले.
न्याय मिळवणे सुलभ बनवण्यासाठी ई न्यायालयांची संख्या वाढवणे आणि राष्ट्रीय न्यायालयीन माहिती ग्रीड बळकट करणे यासारख्या उपाययोजनांचा पंतप्रधानांनी उल्लेख केला. आधार हे तंत्रज्ञान आधारित सक्षमीकरण उपाययोजना असल्याचे त्यांनी सांगितले.
लोकसहभागामुळे या सर्व उपाययोजना यशस्वी झाल्याचे पंतप्रधानांनी नमूद केले. मानवी हक्कांच्या जागरुकतेबरोबरच नागरिकांनी त्यांची कर्तव्य आणि जबाबदाऱ्या याबाबतही जागरुक असावे असे ते म्हणाले. ज्यांना आपल्या जबाबदाऱ्या माहित आहेत त्यांना इतरांच्या हक्कांचा आदर करणे माहित असते, असे ते म्हणाले.
शाश्वत विकासाची उद्दिष्ट साध्य करण्यासाठी राष्ट्रीय मानवी हक्क आयोगाची भूमिका महत्त्वपूर्ण असल्याचे पंतप्रधान म्हणाले.
B.Gokhale/S.Kane/P.Kor
पंतप्रधान कार्यालय
राष्ट्रकुल क्रीडा स्पर्धा 2022 मध्ये बॅडमिंटनमध्ये सुवर्णपदक जिंकल्याबद्दल लक्ष्य सेनचे पंतप्रधानांनी केले अभिनंदन
नवी दिल्ली, 8 ऑगस्ट 2022
बर्मिंघम येथे आयोजित राष्ट्रकुल क्रीडा स्पर्धा 2022 मध्ये बॅडमिंटनमध्ये सुवर्णपदक जिंकल्याबद्दल लक्ष्य सेनचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
''लक्ष्य सेन याने केलेल्या कामगिरीमुळे आनंद झाला. बॅडमिंटनमध्ये सुवर्णपदक जिंकल्याबद्दल अभिनंदन. राष्ट्रकुल स्पर्धेमध्ये त्याने उत्कृष्ट खेळ केला आणि अंतिम सामन्या दरम्यान उत्तम लवचिकता दर्शवली. तो भारताचा अभिमान आहे. त्याच्या पुढील वाटचालीसाठी त्याला खूप खूप शुभेच्छा."S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
नॅशनल फेडरेशन ऑफ द ब्लाइंडच्या सुवर्णमहोत्सवी सोहळ्यात राष्ट्रपती द्रौपदी मुर्मू यांची उपस्थिती
राष्ट्रपती द्रौपदी मुर्मू यांनी आज  नवी दिल्ली येथील नॅशनल फेडरेशन ऑफ ब्लाइंडच्या सुवर्ण महोत्सवी सोहळ्याला उपस्थित राहून संबोधित केले.
याप्रसंगी बोलताना राष्ट्रपती म्हणाल्या की, दिव्यांग व्यक्तींना सन्मानाचे जीवन मिळावे ही संपूर्ण समाजाची जबाबदारी आहे. दिव्यांग व्यक्तींना योग्य शिक्षण, रोजगाराच्या संधी, सुलभ सार्वजनिक ठिकाणे आणि सुरक्षित आणि चांगले जीवन मिळावे हे आपण सुनिश्चित केले पाहिजे.
दृष्टिहीन  लोकांनी आपल्या स्वतःच्या क्षमतेवर विश्वास ठेवावा असे आवाहन राष्ट्रपतींनी यावेळी केले.
गेल्या 50 वर्षांत दृष्टीहीन व्यक्तींचे जीवन सुधारण्यात महत्त्वाची भूमिका बजावल्याबद्दल राष्ट्रपतींनी नॅशनल फेडरेशन ऑफ ब्लाइंड या अंध व्यक्तीसाठी कार्य करणाऱ्या राष्ट्रीय संघाची प्रशंसा केली. या फेडरेशनने दृष्टिहीन लोकांना भेडसावणाऱ्या आव्हानांबद्दल समाजात जागरुकता निर्माण केली आहे, ज्यामुळे समाज अधिक समावेशक झाला आहे असे राष्ट्रपती यावेळी म्हणाल्या.
सरकार विविध उपक्रमांद्वारे दिव्यांग व्यक्तींच्या सक्षमीकरणासाठी सातत्याने प्रयत्न करत आहे असे राष्ट्रपतींनी यावेळी नमूद केले. दृष्टीहीन व्यक्तींचा सर्वांगीण विकास आणि सक्षमीकरणाचे ध्येय साध्य करण्यासाठी नॅशनल फेडरेशन ऑफ द ब्लाइंड ही संस्था सरकार आणि समाजाच्या सहकार्याने आपले प्रयत्न अविरतपणे सुरू ठेवेल, असा विश्वासही राष्ट्रपतींनी यावेळी व्यक्त केला.
राष्ट्रपतींचे भाषण पाहण्यासाठी कृपया येथे क्लिक करा -
सांस्कृतिक मंत्रालय
राष्ट्रपती भवनातील अमृत उद्यानात, मेळा मोमेंट्स अंतर्गत सण आणि मेळावे प्रदर्शनाला सुरूवात
नवी दिल्लीत राष्ट्रपती भवन येथील अमृत उद्यानात, मेळा मोमेंट्स अंतर्गत सुरु झालेल्या सण आणि मेळाव्यांच्या प्रदर्शनाचे उदघाटन राजेश गुप्ता  आणि प्रा. व्ही नागदास,  यांच्या हस्ते झाले. हा उदघाटन समारंभ, राष्ट्रपती भवनचे संचालक मुकेश कुमार आणि ललित कला अकादमीचे उपसचिव रहास मोहंती तसेच सहभागी कलाकार आणि मोठ्या संख्येने आलेल्या कलाप्रेमींच्या उपस्थितीत झाला.
पुरस्कारप्राप्त छायाचित्रकारांनी टिपलेली 60 छायाचित्रे आणि ज्युरी सदस्यांनी टिपलेली 22 सर्वोत्तम छायाचित्रे या प्रदर्शनात मांडण्यात आली आहेत. पुरस्कार प्राप्त छायाचित्रांची निवड, या क्षेत्रातील निष्णात छायाचित्रकारांचा समावेश असलेल्या ज्युरींच्या पॅनलने केली आहे. मेला मोमेंट्स छायाचित्र स्पर्धेअंतर्गत - मेला व्हायब्स, चाटोरी गल्ली, मेला पोर्ट्रेट आणि मेला स्टॉल्स या चार श्रेणींमध्ये देशभरातल्या सर्वसामान्य नागरिकांनी पाठवलेल्या 11000 प्रवेशिकांमधून ज्युरींनी 60 छायाचित्रे निवडली आहेत.
"छायाचित्र कला आणि सर्जनशील कलांना प्रोत्साहन देण्यासाठी आम्ही भविष्यात आणखी बरेच कार्यक्रम आयोजित करू,” असे ललित कला अकादमीचे अध्यक्ष प्राध्यापक व्ही नागदास यांनी मेळा मोमेंट्स प्रदर्शनाच्या उदघाटन प्रसंगी सांगितले.
स्वातंत्र्याच्या अमृत महोत्सवाअंतर्गत सांस्कृतिक मंत्रालयाने मेळा मोमेंट्स छायाचित्र स्पर्धा आयोजित केली होती, तर ललित कला अकादमीने संपूर्ण देशभरासाठी नोडल संस्था म्हणून या स्पर्धेचे कामकाज पहिले. मासिक विजेत्यांना पुढीलप्रमाणे बक्षिसे मिळतील: पहिले पारितोषिक -10000/- रु दुसरे पारितोषिक - 7500/-रु तृतीय पारितोषिक - 5000/-रु, सहा महिन्यांच्या कालावधीतील मासिक विजेत्यांपैकी, महाअंतिम पारितोषिक लवकरच जाहीर केले जाईल ज्याअंतर्गत रु. 100000/- चे पहिले पारितोषिक, 75000/- रु. चे द्वितीय पारितोषिक आणि 50000/- रु. चे तृतीय पारितोषिक प्रदान केले जाईल.
सांस्कृतिक राज्यमंत्री डॉ. मीनाक्षी लेखी यांच्या हस्ते ऑक्टोबर 2022 मध्ये या स्पर्धेचे उद्घाटन झाले होते. ही स्पर्धा 1 ऑक्टोबर 2022 ते 31 मार्च 2023 या सहा महिन्यांच्या कालावधीत आयोजित करण्यात आली. अकादमीने लोकांना त्यांच्या जवळच्या पारंपारिक मेळ्यांना आणि उत्सवांना भेट देण्यासाठी आणि काळाच्या ओघात मागे पडलेल्या आठवणींना उजाळा देण्याच्या उद्देशाने दिलेल्या संकल्पनेनुसार सर्वोत्तम छायाचित्रे क्लिक करण्यासाठी प्रोत्साहित केले. अकादमीने या स्पर्धेविषयी आणि फोटोग्राफीबद्दल जागरूकता निर्माण करण्यासाठी या मोहिमेअंतर्गत भारतभर विविध फोटोटॉक, फोटो-वॉक, कार्यशाळा आणि शिबिरे आयोजित केली. सहभागींनी त्यांची छायाचित्रे mygov.in आणि Google फॉर्म पोर्टलवर सादर केली.
हे प्रदर्शन 19 ऑगस्ट ते 17 सप्टेंबर 2023 या कालावधीत अमृत उद्यानातील फूड कोर्ट परिसरात सकाळी 10 ते सायंकाळी 5 या वेळेत सर्वांसाठी खुले असेल. राष्ट्रपती भवनाच्या गेट क्रमांक 35 मधून कोणीही प्रवेश करू शकत असल्याने विशेष प्रवेश पासची आवश्यकता नाही.
पंतप्रधान कार्यालय
फलनिष्पत्ती सूची : टांझानियाच्या राष्ट्राध्यक्ष सामिया सुलुहू हसन यांचा भारत दौरा 
नवी दिल्ली, 9 ऑक्टोबर 2023
या भेटीदरम्यान करण्यात आलेले सामंजस्य करार तसेच इतर करार
|
|
अनुक्रमांक
|
|
सामंजस्य करार/इतर कराराचे नाव
|
|
टांझानियातर्फे उपस्थित प्रतिनिधी
|
|
भारतातर्फे उपस्थित प्रतिनिधी
|
|
- 1.
|
|
भारताचे इलेक्ट्रॉनिक्स आणि माहिती तंत्रज्ञान मंत्रालय आणि टांझानियाचे माहिती, दूरसंवाद आणि माहिती तंत्रज्ञान मंत्रालय यांच्या दरम्यान डिजिटल स्थित्यंतरासाठी सार्वत्रिकपणे लागू करण्यात आलेल्या यशस्वी डिजिटल सुविधांच्या सामायीकीकरण क्षेत्रातील सहकार्यविषयक सामंजस्य करार
|
|
टांझानियाचे माहिती, दूरसंवाद आणि माहिती तंत्रज्ञान मंत्री नापे एम. नोआये
|
|
केंद्रीय परराष्ट्र व्यवहार मंत्री डॉ.एस.जयशंकर
|
|
- 2.
|
|
भारतीय नौदल आणि टांझानियाच्या नौवहन संस्था महामंडळादरम्यान धवल नौवहन माहितीच्या सामायीकीकरणाबाबत तंत्रज्ञान करार
|
|
टांझानियाचे परराष्ट्र व्यवहार आणि पूर्व आफ्रिकी सहकार्य मंत्री जानुअरी वाय.मकांबा
|
|
केंद्रीय परराष्ट्र व्यवहार मंत्री डॉ.एस.जयशंकर
|
|
- 3.
|
|
भारत आणि टांझानिया यांच्या सरकारांमध्ये वर्ष 2023 ते 2027 या काळातील सांस्कृतिक आदानप्रदान कार्यक्रमासंदर्भातील करार
|
|
टांझानियाचे परराष्ट्र व्यवहार आणि पूर्व आफ्रिकी सहकार्य मंत्री जानुअरी वाय.मकांबा
|
|
केंद्रीय परराष्ट्र व्यवहार मंत्री डॉ.एस.जयशंकर
|
|
- 4.
|
|
टांझानियाचे राष्ट्रीय क्रीडा मंडळ आणि भारतीय क्रीडा प्राधिकरण यांच्यात क्रीडा क्षेत्रविषयक सामंजस्य करार
|
|
टांझानियाचे परराष्ट्र व्यवहार आणि पूर्व आफ्रिकी सहकार्य मंत्री जानुअरी वाय.मकांबा
|
|
केंद्रीय परराष्ट्र व्यवहार मंत्री डॉ.एस.जयशंकर
|
|
- 5.
|
|
टांझानियामध्ये औद्योगिक पार्कच्या उभारणीसंदर्भात केंद्रीय बंदरे, नौवहन आणि जलमार्ग मंत्रालयाच्या अखत्यारीतील जवाहरलाल नेहरू बंदर प्राधिकरण आणि टांझानिया गुंतवणूक केंद्र यांच्या दरम्यान सामंजस्य करार
|
|
टांझानियाचे नियोजन आणि गुंतवणूक मंत्री प्रा.कितीला ए. एमकुंबो
|
|
केंद्रीय परराष्ट्र व्यवहार मंत्री डॉ.एस.जयशंकर
|
|
- 6.
|
|
कोचीन शिपयार्ड मर्या. आणि मरीन सर्व्हिसेस कंपनी मर्या. यांच्यादरम्यान सागरी उद्योगाबाबत सामंजस्य करार
|
|
भारतासाठीचे टांझानियाच्या उच्चायुक्त, राजदूत अनिसा के. एमबेगा
|
|
टांझानियासाठीचे भारतीय उच्चायुक्त बिनया श्रीकांत प्रधान
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 15
गृह आणि शहरी व्यवहार मंत्रालय
दिवसा 100 टक्के नवीकरणीय उर्जेवर चालणारी पहिली स्मार्ट सिटी बनण्याचा मान दीवकडे
नवी दिल्ली 23 एप्रिल 2018
दिवसा 100 टक्के नवीकरणीय उर्जेवर चालणारे देशातली पहिले स्मार्ट सिटी बनण्याचा मान दीवने पटकावला आहे. याद्वारे स्वच्छ आणि हरित शहरे बनण्यासाठी दीवने इतर शहरांसाठी आदर्श घालून दिला आहे. गेल्यावर्षीपर्यंत दीव, गुजरातकडून 73 टक्के उर्जा घेत होते. यासंदर्भात, दीवमधे 50 हेक्टर, खडकाळ जमिनीवर 9 मेगावॅट सौर पार्क उभारण्याबरोबरच 79 सरकारी इमारतींवर सौर पॅनेल उभारुन त्याद्वारे वार्षिक 1.3 मेगावॅट वीजनिर्मिती करण्यात येते.
सौर क्षमता आणखी वाढविण्यासाठी दीवने आपल्या रहिवाश्यांना घराच्या छपरावर 1 ते 5 मेगावॅट सौर पॅनेल बसवण्याकरिता 10 हजार ते 50 हजार अनुदान देऊ केले आहे. कमी खर्चातल्या सौर ऊर्जेमुळे घरगुती वीज दरात गेल्यावर्षी 10 टक्के तर यावर्षी 15 टक्के कपात झाली आहे.
भावना/निलिमा/दर्शना
(Visitor Counter : 98
कृषी मंत्रालय
केंद्रीय कृषी आणि शेतकरी कल्याण मंत्र्यांच्या अध्यक्षतेखाली भारतीय शिष्टमंडळाची कृषी संशोधन संस्था, व्होलकानी, इस्रायल येथे भेट
केंद्रीय कृषी आणि शेतकरी कल्याण मंत्री नरेंद्र सिंग तोमर यांच्या अध्यक्षतेखाली भारतीय शिष्टमंडळाने इस्रायलच्या कृषी आणि ग्रामीण विकास मंत्रालयाच्या कृषी संशोधन संस्था , व्होलकानी, इस्रायल येथे 10 मे 2022 रोजी भेट दिली. तोमर यांनी कृषी संशोधन संस्थेच्या तज्ञांशी शेतीशी निगडीत विविध तंत्रज्ञान संशोधनाविषयी भारताच्या संदर्भाने चर्चा केली. संरक्षित वातावरणात पिके घेणे, गोड्या पाण्यातील मत्स्योत्पादन, प्रगत रोप संरक्षण तंत्रज्ञान, अचूक शेती करणे, रिमोट-सेन्सिंग आणि सुगीच्या हंगामानंतरच्या कामांचे विज्ञान आणि तंत्रज्ञान या मुद्द्यांवर चर्चा करण्यात आली.
कृषी संशोधन संस्था , व्होलकानी आणि इस्रायलच्या कृषी आणि ग्रामीण विकास मंत्रालयाच्या अंतर्गत काम करणाऱ्या इतर सहा संस्थांनी वनस्पती विज्ञान, प्राणी विज्ञान, वनस्पती संरक्षण, जमीन, जल आणि हवामान विज्ञान, कृषी अभियांत्रिकी आणि सुगी पश्चात आणि अन्न विज्ञान या विषयांत मुलभूत आणि शैक्षणिक संशोधन केले आहे. इस्रायलची शेती पिकांसाठी असलेली जनुके बँक देखील कृषी संशोधन केंद्र, व्होलकानी परिसरातच आहे.
कृषी संशोधन संस्थेचा  भर विशेषतः दुष्काळी भागातील शेतीवर असून, शेतीसाठी लागणाऱ्या सर्व स्रोतांचा भीषण अभाव असलेल्या इस्रायलला सक्षम करणे आणि जगातील सर्वाधिक कृषी उत्पादन करणाऱ्या देशांपैकी एक बनविणे, यावर आहे. कृषी संशोधन संस्था, जगातील, आसपासच्या परदेशातील आणि देशातील, शेतीच्या उत्तम पद्धतींचा अवलंब करणाऱ्या संस्थांच्या संपर्कात असते, विशेषतः संयुक्त राष्ट्र अन्न आणि कृषी संस्था 
भारतातून जवळपास 60 पोस्ट डॉक्टरल फेलोशिप मिळालेले पदवीधर कृषी संशोधन संस्थेच्या  विविध शाखांमध्ये संशोधन करत आहेत. ही पाठ्यवृत्ती सर्वसाधारणपणे तीन महिने ते दोन वर्ष कालावधीची असते. भारतीय शिष्टमंडळाने भारतीय या पदवीधारक संशोधकांशी आणि कृषी संशोधन केंद्र , व्होलकानी येथील संसाधन व्यक्तीशी देखील संवाद साधला आणि आधुनिक शेती तंत्रज्ञानाशी निगडीत अनेक मुद्यावर चर्चा केली.
पंतप्रधान कार्यालय
खिरकिया ते जटहा बाजार या 17 किलोमीटर लांबीच्या रस्त्याच्या बांधकामामुळे कुशीनगरच्या विकासाला आणखी चालना मिळेल: पंतप्रधान
नवी दिल्ली, 27 फेब्रुवारी 2023
उत्तर प्रदेशातील कुशीनगर लोकसभा मतदारसंघातील खिरकिया ते जटहा बाजार या 17 किलोमीटर लांबीच्या रस्त्याच्या बांधकामामुळे कुशीनगरच्या विकासाला आणखी चालना मिळेल, असे पंतप्रधान नरेंद्र मोदी यांनी म्हटले आहे.
कुशीनगरचे खासदार श्री विजय कुमार दुबे यांच्या ट्विटला प्रतिसाद देताना पंतप्रधानांनी म्हटले आहे;
“इससे कुशीनगर के विकास को और बल मिलेगा।”N.Chitale/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 184 कोटी 92 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 15 कोटी 67 लाखांहून अधिक मात्रा शिल्लक आणि पुढील काळातील वापरासाठी अजूनही उपलब्ध
नवी दिल्ली, 31 मार्च 2022
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार कटिबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,84,92,39,995
|
|
BALANCE AVAILABLE
|
|
15,67,22,701
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 184 कोटी 92 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळात लसीकरण करण्यासाठी कोविड प्रतिबंधक लसीच्या न वापरलेल्या अशा 15 कोटी 67 लाखांहून अधिक  मात्रा, अजूनही शिल्लक आहेत.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
केंद्रीय लोकसेवा आयोग
नागरी सेवा परीक्षा, 2019 च्या निकालासंदर्भात केंद्रीय लोकसेवा आयोगाचे स्पष्टीकरण
सरकारने नागरी सेवा परीक्षा, 2019 साठी जेवढ्या संख्येने रिक्त जागा भरण्याचे निश्चित केले आहे, त्यापेक्षा कमी उमेदवारांची शिफारस आयोगाने केली असल्याची चुकीची माहिती प्रसारित केली जात आहे असे, केंद्रीय लोकसेवा आयोगाच्या निदर्शनाला आले आहे.
नागरी सेवा परीक्षेअंतर्गत सेवा / पदांवर भरतीसाठी, आयोग भारत सरकारने अधिसूचित केलेल्या परीक्षेच्या नियमांचे काटेकोरपणे पालन करतो. नागरी सेवा परीक्षा, 2019 साठीच्या 927 रिक्त पदांसाठी आयोगाने पहिल्यांदा 829 उमेदवारांचा निकाल जाहीर केला आहे आणि नागरी सेवा परीक्षा नियम, 2019 च्या नियम -16  आणि  नुसार राखीव यादी देखील तयार केली आहे.
अनेक दशकांपासून ही एक प्रमाणित पद्धत आहे, जेणेकरुन खुल्या प्रवर्गात निवडलेल्या आरक्षित वर्गातील उमेदवारांच्या बाबतीत फायदेशीर असल्यास ते त्यांच्या आरक्षित स्थितीनुसार सेवा आणि संवर्गांची निवड करू शकतात ज्यामुळे ती रिक्त जागा राखीव यादीतून भरली जाऊ शकते. खुल्या प्रवर्गात निवडलेल्या आरक्षित वर्गातील उमेदवारांनी केलेल्या प्राधान्य निवडीमुळे रिक्त झालेल्या जागा भरून काढण्यासाठी राखीव यादीमध्ये देखील आरक्षित वर्गातील उमेदवारांची निवड असते . केंद्रीय लोकसेवा आयोगाला नागरी सेवा परीक्षा नियम,2019 च्या नियम 16  नुसार प्राधान्य निवडीची प्रक्रिया पूर्ण होईपर्यंत राखीव यादी गोपनीय ठेवणे बंधनकारक आहे.
<><><><><>
M.Chopade/S.Mhatre/P.Kor
श्रम आणि रोजगार मंत्रालय
आजादी का अमृतमहोत्सव कार्यक्रमांतर्गत प्रेरणादायी सप्ताहाचा भाग म्हणून श्रम आणि रोजगार मंत्रालयातर्फे कामगार कायद्यांबाबत जनजागृती कार्यक्रमाचे आयोजन
मुंबई, 11 मार्च 2022
श्रम आणि रोजगार मंत्रालयातर्फे मुंबईत सीएसटी मेट्रो स्टेशन येथील हिंदुस्तान बांधकाम कंपनी  च्या बांधकामस्थळावर काल 10 मार्च 2022 रोजी कामगार आणि मालकवर्गासाठी कामगार कायद्यांबाबत जनजागृती कार्यक्रमाचे आयोजन करण्यात आले. आजादी का अमृतमहोत्सव उपक्रमांतर्गत प्रेरणादायी सप्ताहाचा भाग म्हणून या कार्यक्रमाचे आयोजन 7 ते 13 मार्च या दरम्यान करण्यात आले आहे.
या कार्यक्रमाचे मुख्य पाहुणे आणि मध्य़ रेल्वेचे मुख्य कार्मिक अधिकारी के के ठाकूर यांनी या कायद्यांचा वापर राष्ट्राच्या विकासासाठी कशा प्रकारे सहाय्यभूत होईल यावर विवेचन केले.
मुख्य कामगार उपायुक्त , मुंबई तेजबहादुर यांनी कामगार आणि मालकांच्या प्राथमिक कर्तव्ये आणि हक्क याबद्दल माहिती देऊन कायद्याचा वापर करण्यासंदर्भात मार्गदर्शन केले.
मुंबईच्या सहाय्यक कामगार आयुक्त  श्रद्धा श्रीवास्तव यांनी कामगार कायद्यांमधील तरतूदी तसेच त्याच्या अंमलबजावणीचे किंवा तो न लागू करण्याचे परिणाम याबाबत सांगितले.
मुंबईच्या सहाय्यक कामगार आयुक्त  करुणा श्रीबाद आणि कामगार अंमलबजावणी अधिकारी  सोनू बुरा यांचाही कार्यक्रमात सहभाग होता.
कामगार कायद्यांविषयी कामगारांमध्ये जागृती करण्यासाठी पत्रकेही वाटण्यात आली.
मुख्य कामगार उपायुक्त , मुंबई कार्यालयाने या उपक्रम मालिकेत अणुउर्जा महामंडळ मर्यादित येथे 9 मार्च 2022 रोजी तसेच कोकण रेल्वे, बेलापूर इथे 8 मार्च 2022 रोजी अशा प्रकारचे कार्यक्रम आयोजित केले होते. अणुउर्जा महामंडळचे स्थळ निदेशक प्रमुख वी के शर्मा आणि अर्थिक विभागाचे प्रमुख राजेश भडांगे यांची या कार्यक्रमात प्रमुख अतिथि म्हणून उपस्थिती होती.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
आरोग्य आणि कुटुंब कल्याण मंत्रालय
कोविड -19 अद्ययावत माहिती
देशव्यापी लसीकरण मोहिमेअंतर्गत आतापर्यंत 220.66 कोटी एकूण लसमात्रा  देण्यात आल्या आहेत.
गेल्या 24 तासात देशभरात 3647 लसींच्या मात्रा देण्यात आल्या.
सध्या देशात कोविडच्या सक्रिय रुग्णांची संख्या 66,170
आहे
सक्रिय रुग्णसंख्येची टक्केवारी 0.15%
रुग्ण बरे होण्याचा दर 98.67%
गेल्या 24 तासात 10,780 रुग्ण बारे झाले असून बरे झालेल्या एकूण रुग्णांची संख्या 4,42,72,256 इतकी
गेल्या 24 तासांत 11,692 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.50 कोटी चाचण्या करण्यात आल्या; गेल्या 24 तासांत 2,29,739 चाचण्या करण्यात आल्या.
माहिती आणि प्रसारण मंत्रालय
प्रकाश मगदूम यांच्याकडे प्रादेशिक लोकसंपर्क ब्यूरोचा अतिरिक्त कार्यभार
पुणे, २३ फेब्रुवारी २०२१
भारतीय सूचना सेवेचे वरीष्ठ अधिकारी, राष्ट्रीय चित्रपट संग्रहालयाचे संचालक प्रकाश मगदूम यांनी आज प्रादेशिक लोकसंपर्क ब्यूरो , पुणेचा अतिरिक्त कार्यभार स्वीकारला. प्रादेशिक लोकसंपर्क ब्यूरो माहिती आणि प्रसारण मंत्रालयाअंतर्गत काम करते. विविध माध्यमातून सरकारी योजनांची माहिती समाजातल्या शेवटच्या घटकापर्यंत पोहचवीणे आणि जनजागृती करणे, हे या विभागाचे कार्य आहे.
Jaydevi PS/P.Kor